text: De hjælper de svages kæledyr  
  01 maj 2012 kl. 15.15
  Dyrlæge og sygeplejerske træder til med hjælp til kæledyr, der ejes af socialt udsatte personer uden penge til dyrlægeregningerne.
  Kæledyr er ofte livsvigtige for socialt udsatte personer. Derfor kan de komme i voldsom bekneb, når deres hund eller kat er syg - uden at der er penge til en dyrlæge. Men det skal ikke gå ud over dyrene, mener dyrlæge Karina Ryborg og gadesygeplejerske Hanne Jørgensen, begge fra Sønderborg.  
  
  Aflivning ikke nødvendigt 
  Dyrlægen har allerede hjulpet flere dyr, men kan ikke gøre det gratis. Ifølge dyreværnsloven har hun pligt til at tilbyde gratis aflivning, men ofte er det ellers ikke nødvendigt. Nu søger hun og gadesygeplejersken Hanne Jørgensen om penge, så de faktisk kan gå ind og behandle de socialt udsattes kæledyr.
  
  Hjælp de to
  Alle kan hjælpe ved enten at foreslå fonde, hvor de to kan søge om penge til projektet. Eller selv sende penge til de to. Eller at sende hunde- og kattefoder  til dem. Men aftal først med Hanne Jørgensen ved at sende en mail på: 
  hjmo@sonderborg.dk
  